ನಗರದ ಮೂಲೆ ಮೂಲೆಗೂ ಉಸಿರು.. ಈ ತಂಡಕ್ಕೆ ಪ್ರೇರಣೆ ಏನು? ಕವಿರಾಜ್ ಹೇಳಿದ್ದೇನು? ಬೆಂಗಳೂರು: ನಮ್ಮ ಬೆಂಗಳೂರು ನಮ್ಮ ರಕ್ಷಣೆ ಟ್ಯಾಗ್ನಡಿ ನಿಮ್ಮ ನ್ಯೂಸ್ಫಸ್ಟ್ ತಂಡ ಇಂದು ವಿಶೇಷ ಅಭಿಯಾನ ನಡೆಸ್ತಿದೆ. ಇಲ್ಲಿ ಕೊರೊನಾ ನಿಯಂತ್ರಣಕ್ಕಾಗಿ ಬೆಂಗಳೂರಲ್ಲಿ ಏನೆಲ್ಲಾ ಕ್ರಮಗಳನ್ನ ತೆಗೆದುಕೊಳ್ಳಲಾಗಿದೆ ಅನ್ನೋದ್ರ ಕುರಿತ ಕಂಪ್ಲೀಟ್ ಮಾಹಿತಿಯನ್ನ ನೀಡಲಾಗುತ್ತಿದೆ. ಕೊರೊನಾ ವೈರಸ್ ಸೋಂಕಿತರಿಗೆ ಆಮ್ಲಜನಕದ ಸಪೋರ್ಟ್ ನೀಡಿ ಉಸಿರು ತಂಡ ಸಾಮಾಜಿಕ ಕಳಕಳಿ ಮೆರೆಯುತ್ತಿದೆ. ಈ ಕುರಿತ ಮಾಹಿತಿಯನ್ನು ಉಸಿರು ತಂಡದ ಜವಾಬ್ದಾರಿಯನ್ನು ವಹಿಸಿಕೊಂಡಿರುವ ಚಿತ್ರ ಸಾಹಿತಿ ಕವಿರಾಜ್ ಅವರು ನ್ಯೂಸ್ಫಸ್ಟ್ನೊಂದಿಗೆ ಹಂಚಿಕೊಂಡಿದ್ದಾರೆ. ಇಡೀ ಪ್ರಪಂಚ ಉಸಿರಿಗಾಗಿ ಒದ್ದಾಟ ನಡೆಸುತ್ತಿದೆ. ಅದರಲ್ಲೂ ಭಾರತದಲ್ಲಿ ಆಕ್ಸಿಜನ್ ಸಮಸ್ಯೆ ಹೆಚ್ಚಾಗಿದ್ದು, ಹಲವರು ಫುಡ್ ಕಿಟ್, ಮೆಡಿಸಿನ್ ನೆರವು ನೀಡುತ್ತಿದ್ದಾರೆ. ಆದ್ದರಿಂದ ನಾವು ಆಕ್ಸಿಜನ್ಅನ್ನು ಎಷ್ಟು ಜನರಿಗೆ ಆಗುತ್ತೋ ಅಷ್ಟು ಮಂದಿಗೆ ತಲುಪಿಸಬೇಕು ಎಂಬ ಉದ್ದೇಶದೊಂದಿಗೆ ಕಾರ್ಯ ಆರಂಭಿಸಿದ್ದೇವೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ನಮ್ಮ ತಂಡಕ್ಕೆ ಸಾಕಷ್ಟು ಶ್ರಮವಹಿಸುತ್ತಿದೆ ಎಂದು ಕವಿರಾಜ್ ಹೇಳಿದರು. ನಾವು ಇದನ್ನು ಶುರು ಮಾಡಿದಾಗ ಒಬ್ಬರ ಜೀವ ಆದ್ರೂ ಉಳಿಸಬೇಕು ಎಂದುಕೊಂಡಿದ್ದೇವು. ಬಹುಶಃ ಇವತ್ತು ನಮ್ಮ ಹೆಮ್ಮೆ ಅಂತಾ ಹೇಳಿಕೊಳ್ಳುತ್ತೇವೆ, ಏನಿಲ್ಲ ಎಂದರೂ 30 ರಿಂದ 35 ಜನರ ಜೀವ ನಮ್ಮಿಂದ ಉಳಿದಿದೆ ಎಂಬ ಆತ್ಮತೃಪ್ತಿ ಇದೆ. ಯಾವಾಗಲೂ ನನಗೆ ವಿವೇಕಾನಂದ, ಕುವೆಂಪು ಅವರೇ ಆದರ್ಶ. ವಿವೇಕಾನಂದ ಒಂದು ಮಾತು ನನಗೆ ಇಂದಿಗೂ ಕಾಡುತ್ತಿದೆ. ವಿಶ್ವದಲ್ಲಿ ಯಾವುದೇ ಒಬ್ಬ ವ್ಯಕ್ತಿ ಎಲ್ಲಿವರೆಗೂ ಸಂಕಷ್ಟ ಎದುರಿಸುತ್ತಿರುತ್ತಾನೆ ಅಲ್ಲಿವರೆಗೂ ಸುಖ ಜೀವನ ನಡೆಸುತ್ತಿರುವ ನಾವು ತಪ್ಪಿತಸ್ಥರು ಎಂದಿದ್ದಾರೆ. ಅದರಂತೆ ನಾವು ಈ ಕಾರ್ಯವನ್ನು ಆರಂಭಿಸಿ ತಂಡ ಕಟ್ಟಿದ್ದೇವೆ. ಅದರಲ್ಲೂ ಚಾಮರಾಜನಗರದಲ್ಲಿ 24 ಜನರು ಸತ್ತಾಗ ಇದು ಸರ್ಕಾರದಿಂದ ಮಾತ್ರ ಇದು ಸಾಧ್ಯವಿಲ್ಲ ಎಂದು ಅನಿಸಿತ್ತು. ಆ ಬಳಿಕ ಸ್ನೇಹಿತರೊಂದಿಗೆ ಮಾತನಾಡಿ ಉಸಿರು ಆರಂಭಿಸಿದ್ದೇವು. ಈಗ ಆಕ್ಸಿಜನ್ ಮಾತ್ರವಲ್ಲದೇ 15 ವಿವಿಧ ಔಷಧಿಗಳು, ವೈದ್ಯಕೀಯ ಉಪಕರಣಗಳನ್ನು ವೈದ್ಯರ ನೆರವಿನೊಂದಿಗೆ ನೀಡುತ್ತಿದ್ದು, ಈಗ ಹಳ್ಳಿಗಳಿಗೂ ಇದನ್ನು ವಿಸ್ತರಿಸುವ ಕಾರ್ಯ ನಡೆಯುತ್ತಿದೆ ಎಂದು ವಿವರಿಸಿದರು.